CELEX: 32018R1850
Language: hr
Date: 2018-11-21 00:00:00
Title: Uredba Komisije (EU) 2018/1850 оd 21. studenoga 2018. o registraciji oznake zemljopisnog podrijetla jakog alkoholnog pića u Prilogu III. Uredbi (EZ) br. 110/2008 („Гроздова ракия от Търговище/Grozdova rakya ot Targovishte” (OZP))

28.11.2018   
               
               
                  HR
               
               
                  Službeni list Europske unije
               
               
                  L 302/1
               
            
         UREDBA KOMISIJE (EU) 2018/1850
         оd 21. studenoga 2018.
         o registraciji oznake zemljopisnog podrijetla jakog alkoholnog pića u Prilogu III. Uredbi (EZ) br. 110/2008 („Гроздова ракия от Търговище/Grozdova rakya ot Targovishte” (OZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 110/2008 Europskog parlamenta i Vijeća od 15. siječnja 2008. o definiranju, opisivanju, prezentiranju, označivanju i zaštiti oznaka zemljopisnog podrijetla jakih alkoholnih pića (1), a posebno njezin članak 17. stavak 8.,
         budući da:
         
                     (1)
                  
                  
                     Komisija je u skladu s člankom 17. stavkom 5. Uredbe (EZ) br. 110/2008 ispitala zahtjev Bugarske za registraciju oznake zemljopisnog podrijetla „Гроздова ракия от Търговище/Grozdova rakya ot Targovishte”.
                  
               
                     (2)
                  
                  
                     Zaključivši da je zahtjev u skladu s Uredbom (EZ) br. 110/2008, Komisija je u skladu s člankom 17. stavkom 6. te uredbe objavila glavne specifikacije iz tehničke dokumentacije u Službenom listu Europske unije (2).
                  
               
                     (3)
                  
                  
                     Budući da Komisiji nije dostavljen ni jedan prigovor u smislu članka 17. stavka 7. Uredbe (EZ) br. 110/2008, oznaku „Гроздова ракия от Търговище/Grozdova rakya ot Targovishte” potrebno je registrirati kao oznaku zemljopisnog podrijetla u Prilogu III. te uredbe.
                  
               
                     (4)
                  
                  
                     Naziv, kako je objavljen u Službenom listu za potrebe podnošenja prigovora, sadržava transkripcijsku pogrešku. Zbog ispravljanja te pogreške potrebno je objaviti ispravljenu verziju glavnih specifikacija tehničke dokumentacije u svrhu informiranja.
                  
               
                     (5)
                  
                  
                     Mjere predviđene ovom Uredbom u skladu su s mišljenjem Odbora za jaka alkoholna pića,
                  
               DONIJELA JE OVU UREDBU:
         
            Članak 1.
            U Prilogu III. Uredbi (EZ) br. 110/2008 u kategoriji proizvoda „Rakija od vina” dodaje se sljedeći unos:
            
               
                           „Rakija od vina
                        
                        
                           
                              Гроздова ракия от Търговище/Grozdova rakya ot Targovishte
                           
                        
                        
                           Bugarska”
                        
                     
         
         
            Članak 2.
            Ispravljena verzija glavnih specifikacija tehničke dokumentacije nalazi se u Prilogu ovoj Uredbi.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. studenoga 2018.
            
               
                  Za Komisiju,
               
               
                  u ime predsjednika,
               
               Phil HOGAN
               
                  Član Komisije
               
            
         
         
            (1)  SL L 39, 13.2.2008., str. 16.
         
         
            (2)  SL C 294, 5.9.2017., str. 15.
         
      
      
         
            PRILOG
            
               GLAVNE SPECIFIKACIJE TEHNIČKE DOKUMENTACIJE
            
            
               „ГРОЗДОВА РАКИЯ ОТ ТЪРГОВИЩЕ”/„GROZDOVA RAKYA OT TARGOVISHTE”
            
            EU br.: PGI-BG-01864 – 7.1.2014.
            1.   Oznaka zemljopisnog podrijetla koju je potrebno registrirati:„Гроздова ракия от Търговище”/„Grozdova rakya ot Targovishte”
            2.   Kategorija jakog alkoholnog pića: Rakija od vina
            3.   Opis jakog alkoholnog pića
            
            3.1.   Fizikalna, kemijska i/ili organoleptička svojstva
            
            Rakija od vina s oznakom zemljopisnog podrijetla „Гроздова ракия от Търговище”/„Grozdova rakya ot Targovishte” blijedožute je boje, ima ugodnu aromu vanilije i skladan blag okus. Njegova fizičko-kemijska i organoleptička svojstva rezultat su sljedećih čimbenika: sirovina, zemljopisno područje, metoda proizvodnje i ljudski faktor, tj. primjena dobre proizvodne prakse te kombinacija tradicije i moderne tehnologije.
            3.2.   Posebna svojstva (u usporedbi s jakim alkoholnim pićima iz iste kategorije)
            
            Rakija od vina s oznakom zemljopisnog podrijetla „Гроздова ракия от Търговище”/„Grozdova rakya ot Targovishte” proizvodi se tradicionalnom bugarskom metodom i ima sljedeća fizičko-kemijska svojstva:
            
                        —
                     
                     
                        minimalna alkoholna jakost pića: 40 % vol.;
                     
                  
                        —
                     
                     
                        sadržaj hlapljivih tvari i (uključujući više alkohole, ukupne kiseline, estere i aldehide): od 267 do 365 g/hl preračunato na 100 % vol. alkohola;
                     
                  
                        —
                     
                     
                        maksimalni sadržaj metanola: 120 g/hl preračunato na 100 % vol. alkohola.
                     
                  Drvo od kojeg su izrađene bačve koje se upotrebljavaju za dozrijevanje vinskog destilata i mineralna voda koja se, nakon omekšavanja, upotrebljava za njegovo razrjeđivanje također pridonose karakterističnom okusu.
            4.   Predmetno zemljopisno područje
            
            Rakija od vina s oznakom zemljopisnog podrijetla „Гроздова ракия от Търговище”/„Grozdova rakya ot Targovishte” proizvodi se u pokrajini Trgovište, koja se nalazi u istočnom dijelu nizine uz rijeku Dunav. Vinogradi se nalaze u pokrajini Trgovište, na šest lokaliteta koji pripadaju selima Kralevo, Dalgač, Ovčarovo, Pevec, Straža i Ruec.
            5.   Postupak dobivanja jakog alkoholnog pića
            
            Rakija od vina s oznakom zemljopisnog podrijetla „Гроздова ракия от Търговище”/„Grozdova rakya ot Targovishte” proizvodi se od sljedećih sorti vinove loze:
            
                        —
                     
                     
                        bijelo: chardonnay, rkaciteli, muškat ottonel, dimjat, tamjanka, traminac, sauvignon, aligote, graševina;
                     
                  
                        —
                     
                     
                        crno: cabernet sauvignon i pamid.
                     
                  Proizvodnja počinje berbom grožđa. Grožđe se potom najprije razvrstava prema sorti, općem izgledu i sadržaju šećera, a potom se preša. Tako dobivena kaša potom se macerira 4–12 sati s pomoću rotirajućih cjedila. Tako dobiven mošt potom se razbistri, nakon čega bistri dio odlazi na fermentaciju. Alkoholno vrenje odvija se tijekom otprilike 20 dana na temperaturama od 14 do 18 °C. Dobiveno vino odvozi se na jednostruku ili dvostruku destilaciju u destilacijskoj koloni K-5, do alkoholne jakosti od najviše 65 % vol. Destilacijski sustav K-5 osmišljen je u Bugarskoj. Dobiveni destilat prebacuje se u posebne prostorije gdje se odvija dozrijevanje u hrastovim bačvama i kupaža.
            6.   Povezanost sa zemljopisnim okruženjem ili podrijetlom
            
            6.1.   Pojedinosti o zemljopisnom području ili podrijetlu relevantne za povezanost
            
            Zemljopisno područje uglavnom je brdovito ili brežuljkasto. Prosječna nadmorska visina iznosi 200–520 m. Područje ima blagu, umjerenu kontinentalnu klimu s utjecajem mora. Jeseni su tople, suhe i duge, što uvelike pogoduje akumuliranju šećera u grožđu. Prosječna godišnja temperatura iznosi otprilike 10,7 °C. Kad je riječ o prosječnoj količini oborina tijekom godine, najveće razine uglavnom se bilježe u kasno proljeće i rano ljeto. Tla koja prevladavaju na tom području jesu pjeskovito-ilovasti černozem i siva šumska tla.
            6.2.   Posebna svojstva jakog alkoholnog pića koja se mogu pripisati zemljopisnom području
            
            Rakija od vina s oznakom zemljopisnog podrijetla „Гроздова ракия от Търговище”/„Grozdova rakya ot Targovishte” proizvodi se u pokrajini Trgovište gdje povoljna kombinacija topografije, tla i klime omogućuje uzgoj kvalitetnog grožđa i pridonosi postizanju njegove optimalne tehničke zrelosti. Mnoga od prepoznatljivih svojstava tog pića postižu se zahvaljujući posebnom hrastu vrste Quercus frainetto (sladun), od kojeg se izrađuju bačve u kojima destilat dozrijeva. Za razrjeđivanje destilata upotrebljava se omekšana mineralna voda iz izvora Boaza, koji se nalazi 8 km jugozapadno od grada Trgovište. Naknadna kupaža rezultira kvalitetnim proizvodom stabilnih organoleptičkih svojstava – blijedožute boje, skladnog blagog okusa, s ugodnom aromom vanilije. Aromatske tvari iz grožđa, koje ovoj rakiji daju buke i aromu, ostaju sačuvane zahvaljujući upotrebi i tradicionalnih i modernih metoda proizvodnje.
            7.   Odredbe Europske unije ili nacionalne/regionalne odredbe
            
            U Bugarskoj je postupak za odobravanje jakih alkoholnih pića s oznakom zemljopisnog podrijetla utvrđen odjeljkom VII. „Proizvodnja jakih alkoholnih pića s oznakom zemljopisnog podrijetla” i poglavljem 9. „Jaka alkoholna pića” Zakona o vinu i jakim alkoholnim pićima, objavljenog u bugarskom Službenom listu br. 45 od 15. lipnja 2012.
            Proizvod „Гроздова ракия от Търговище”/„Grozdova rakya ot Targovishte” odobren je kao rakija od vina s oznakom zemljopisnog podrijetla rješenjem ministra gospodarstva br. T-RD-27-13 od 27. studenoga 2013. objavljenim na internetskoj stranici Ministarstva gospodarstva: http://www.mi.government.bg/bg/library/zapoved-za-utvarjdavane-na-vinena-destilatna-spirtna-napitka-grozdova-rakiya-s-geografsko-ukazanie-t-68-c28-m361-1.html.
            8.   Podnositelj zahtjeva:
            
            Država članica, treća zemlja ili pravna/fizička osoba: Република България, Министерство на икономиката/Republika Bugarska, Ministarstvo gospodarstva.
            
                        —
                     
                     
                        Puna adresa (naziv ulice i broj, mjesto/grad i poštanski broj, država):
                        
                           Гр. София 1052, ул. „Славянска” № 8, Република България/Slavjanska ulica br. 8, 1052 Sofija, Bugarska.
                        
                     
                  9.   Posebna pravila za označivanje
            
            Pravila za označivanje alkoholnih pića s oznakom zemljopisnog podrijetla proizvedenih u Bugarskoj i namijenjenih bugarskom tržištu utvrđena su u članku 170. stavku 1. i članku 172. stavku 1. Zakona o vinu i jakim alkoholnim pićima.